
Февруари 2009

Отчет за изпълнение на целите НА ОБЛАСТНА АДМИНИСТРАЦИЯ СЛИВЕН 

за 2008 г.
Цел I
Областна администрация Сливен – модерна европейска администрация, чрез: подобряване професионалните знания и умения на служителите; прозрачност в работата; създаване на антикорупционна среда;  добър диалог с гражданите; усъвършенстване на компетентностите на служителите, свързани с предоставянето на административни услуги.

Предприети действия:
ВЪВЕЖДАНЕ НА СИСТЕМА ЗА УПРАВЛЕНИЕ НА КАЧЕСТВОТО
В изпълнение на проект, финансиран по ОПАК,  на МДААР: „Промотиране на системи, инструменти и добри практики за управление на качеството в администрациите”, Областна администрация Сливен успешно внедри и се сертифицира по стандарта ISO 9001: 2000.

ПОДОБРЯВАНЕ ПРОФЕСИОНАЛНИТЕ ЗНАНИЯ И УМЕНИЯ
1. Проведено  обучение на 11 служители по английски език 

2.Преминали подготовка  и сертифицирани по IT- CARD -16 служители 

3. Преминали многомодулни специализации във висши учебни заведения -4 служители 

4. Изпратени на обучение по специализирани теми за администрацията в ИПА - 5 служители.

5. През 2008 г. е назначен един служител в администрацията, който е преминал въвеждащо обучение за новоназначени служители.

6. По проект „Подготовка на служителите  от българската държавна администрация за ефективна работа с институциите на ЕС” финансиран от ОПАК, по който МДААР е бенефициент, от Областна администрация Сливен на обучение са изпратени 6 служители.

7. По проект „Да инвестираме в хората”  финансиран от ОПАК, по който МДААР е бенефициент – 2 служители

ПРОЗРАЧНОСТ  
1. Провеждане на пресконференци на Областния управител два пъти в месеца

2. Изпращане на прессъобщения до регионалните медии, относно дейността на областния управител и Областната администрация

3. Публикуване на актуална информация на уеб-сайта на Областна администрация:

· новини за по-важните събития;

· заповеди за конкурси и търгове;

4. Изработен нов уеб-сайт на Областна администрация

5. Издаван ежемесечно  електронен бюлетин „В подкрепа на местните 

партньорства”

6. Провеждане на Ден на отворените врати в Областна администрация – Сливен, по проект „Подобряване на политиката по управление на 

човешките ресурси в държавната администрация” на МДААР  
ДОБЪР ДИАЛОГ С ГРАЖДАНИТЕ
1. Актуализиране на хартата на клиента;

2. Актуализиранe на  Вътрешни правила за административното обслужване на гражданите в Областна администрация Сливен ;

3. Анкетиране на гражданите за тяхната удовлетвореност от предоставяните  административни услуги;

4. Провеждане на  срещи, презентации, проверки  в  изпълнение  целите на проект „Разбираема България” – за по-добра информираност на институциите и обществеността и съобразяване с установените правила за транслитерация. За тази си дейност Областна администрация Сливен получи грамота от Министерството на държавната администрация и административната реформа

ПРЕВЕНЦИЯ И ПРОТИВОДЕЙСТВИЕ НА КОРУПЦИЯТА
1. Проведени 2 заседания на Областния обществен съвет за противодействие на корупцията в област Сливен

· разгледани 5 сигнала за корупционни практики

· изпратени сигнали в Инспектората на МДААР
-  изготвена програма за 2008 г. в изпълнение на „Стратегията за прозрачно управление и за превенция и противодействие на корупцията”

2. Участие в работна среща „Резултати и препоръки за превенция на корупцията” в рамките на проект „Укрепване на капацитета на комисията за превенция и противодействие на корупцията с оглед подобряване на борбата с корупция в публичната администрация и съдебната власт. Фаза ІІ.”.  

Постигнати резултати във връзка с Цел 1:

Повишено качество на административното обслужване и усъвършенствани управленски процеси

Осъвременяване на знанията и повишаване квалификацията  на служителите, свързани с модернизация работата на администрацията

Повишени знания и умения на служителите в ключови компетенции, свързани с предоставянето на административни услуги

Повишен административен капацитет, включително и за привличане средства от Структурните фондове на ЕС.

Повишен капацитет на служителите за работа с партньори и институции от ЕС

Запознаване с актуалното състояние на институционалната система на ЕС и начина на водене на преговори в процеса на вземане на решения в ЕС

Повишена професионална квалификация по административно право

Постигната добра осведоменост на обществеността за дейността на администрацията, чрез използване на различни комуникационни канали: печатни и електронни медии, интернет и др.

Подобрено административно обслужване, включително и в резултат на предоставената от гражданите обратна информация 

Постигане на разбираемо за всички граждани и съобразено с установените правила за транслитерация, изписване на имената на населени места, на географски и културно-исторически обекти върху карти, табели, сайтове в Област Сливен

Укрепен капацитет на членовете на Областния обществен съвет за противодействие на корупцията в област Сливен

Цел II

Укрепване капацитета на служителите в областна администрация и на други потенциални бенефициенти на оперативните програми,  Програмата за развитие на селските райони и други национални и европейски програми с цел подготовка и изпълнение на проекти; предоставяне на информация и консултации на потенциалните бенефициенти
Предприети действия:
СЕМИНАРИ И ИНФОРМАЦИОННИ СРЕЩИ

1.Организиран семинар за потенциални бенефициенти по Оперативна програма „Развитие на човешките ресурси”, с участието на експерти от Министерството на труда и социалните грижи, Агенцията по заетостта и Агенцията за социално подпомагане.
2. Организирано  заседание на Регионалния съвет за развитие на Югоизточен район за планиране с участието на Министър Асен Гагаузов и Зам министър Искра Михайлова, както и всички кметове на общини от региона, на което бе представено изпълнението на ОП „Регионално развитие”;
3. Организирана   информационна среща за представяне на Програмата за развитие на селските райони 2007 – 2013 с участието на Зам.министър  Димитър Пейчев.
4.  Семинар за представители на бизнеса за представяне на възможностите за финансиране по ОП „Развитие на конкурентоспособността на българската икономика” 2007-2013;

ФИНАНСИРАНИ ПРОЕКТИ НА ОБЛАСТНА  АДМИНИСТРАЦИЯ
1. Изпълнение на проект „Вечер на етносите – в песен, танц, цвят и вкус”,финансиран от НССЕДВ, 

2.  Разработване и изпълнение на проект „VET: качество и иновации” по Секторна програма „Леонардо да Винчи” – дейност „Мобилност”, получил най-висок резултат в своята категория и одобрен за финансиране от Центъра за развитие на човешките ресурси;
3.  Подготовка и изпълнение на проект към фонд „Социално подпомагане” – „Дари усмивка – 5” за задоволяване нуждите от най-необходими  хранителни продукти на деца в неравностойно положение  в 4 социални дома.

4. Подготовка и изпълнение на проект по НП „От социални помощи към осигуряване на заетост”

5. Подпомагане на дейността в Област Сливен на фондация „Линда Мак Доналд”, чиято цел е благотворителна, насочена към за домовете за деца, лишени от родителска грижа и домовете за деца с различни физически и умствени увреждания;
ПРОЕКТИ НА ОБЛ.АДМИНИСТРАЦИЯ,

ПО НЕПРИКЛЮЧИЛИ КОНКУРСНИ ПРОЦЕДУРИ
6. Изготвяне на проектно предложение

 „Партньорство за чиста енергия” по ОП „Регионално развитие”, Операция 4.2  „Междурегионално партньорство” ;

7. Участие във втора покана за набиране на проектни предложения по програма INTERREG IV

- „SURF-Nature” с водещ партньор Австрийската федерална агенция по околна среда;

- „ Културни пейзажи” с водещ партньор Андалуска фондация

8. Разработена Регионална програма за заетост „Родители в подкрепа на деца със специфични образователни потребности”, която е включена в Националния план за действие по заетостта за 2009 г.
9. Ново проектно предложение  за ремонт на покрива и фасадата на сградата на бившата „Популярна банка” в гр. Сливен, с който Областна администрация кандидатства за финансиране пред проект Красива България.
ПРОЕКТИ, ПОДГОТВЕНИ СЪС СЪДЕЙСТВИЕТО НА ОБЛ. АДМИНИСТРАЦИЯ

10. Подпомагане изготвянето на проект по  Секторна програма „Леонардо да Винчи” – дейност „Мобилност” на Федерацията на културно-просветните дружества на каракачаните в България за обмен на опит със сродна НПО в Р. Гърция. Проектът е одобрен за финансиране от Центъра за развитие на човешките ресурси; 

11. Подпомагане на Сдружение „Млади виртуози” при подготовката за кандидатстване пред Глобалния фонд за деца с проект “Изкуство на колела – интеграция в действие ” за включване на деца от маргинализирани групи в обучения по музика  
12. Разработване на проект „Съхраняване на застрашен „Златен фонд”, с който Регионален исторически музей кандидатства пред „Посланически фонд за опазване на културното наследство”, към Посолството на САЩ. Основната дейност по проекта е прехвърляне на филми, заснети на филмова лента на DVD
Постигнати резултати във връзка с Цел 2:
Повишена информираност за възможностите за финансиране на проекти, които предоставят оперативните програми и Програмата за развитие на селските райони 
Повишен капацитет на администрацията, бизнеса и структурите на гражданското общество в Област Сливен за управление на проекти, финансирани по оперативните програми.

Повишен административен капацитет на служителите в Областна администрация за подготовка, кандидатстване и изпълнение на проекти 

Опазване на фолклорното наследство и възпитание в дух на етническа толерантност

Повишен административен капацитет на институциите, които са пряко ангажирани в насочване на процеса на професионалното образование и обучение в Сливенска област;

Осигурена трудова заетост на трайно безработни лица
Подобрени  условия в детски социални домове 
Повишен капацитета на НПО за подготовка, кандидатстване  и изпълнение на проекти
Очаквани резултати / във връзка с проектите по неприключили конкурсни процедури/ :

„Стратегия за устойчиво 
използване на ВЕИ на област Сливен”
Установяване на междурегионално партньорство с графство Корнуол-  Югозападна Англия, за проучване на опит, обмен на знания и най-добри практики в областта на ВЕИ
Обмен на знания и най-добри практики в областта на опазване на околната среда, природното и културно наследство.

Подпомагане на деца със специални образователни потребности и осигуряване на заетост на родители на такива деца. 

Подобряване на градската среда, чрез обновяване на сграда-паметник на културата

Цел III

Създаване на условия за развитие на туризма на територията на областта, включително чрез осигуряване на планове за устройство на територията на местности с туристически потенциал
Предприети действия:
1. Финализирано изработването на подробен устройствен план на селищно образование „Сливенски минерални бани”. След провеждането на разписаните в Закона за устройство на територията процедури , планът е приет с решение на Общински съвет – Сливен. 

2. Възложено изготвянето на специализирана кадастрална карта на урбанизираните територии в ПП „Сините камъни” със съдействието на Министерството на регионалното развитие и благоустройството и Агенцията по геодезия, картография и кадастър.

Постигнат резултат, във връзка с Цел 3:
Осигурена планова основа за обновяване на местности с туристически потенциал в  зоната около гр. Сливен  и за привличане на инвестиции за развитието на балнеолечебния, SPA и планински  туризъм в областта 

Цел IV

Активизиране на международното сътрудничество на Област Сливен с цел изграждане на партньорства и обмен на различни нива

Предприети действия:
1. Посещение на Областния управител в гр. Одрин, начело на бизнес-делегация, по покана на Петия  българо-турски икономически форум - поредно издание на „Дни на българските области в Република Турция”,  организирани от  Бизнес-център „ЕРЕН – МЕДИЯ ГРУП”.

2. Представяне от Областния управител на Област Сливен на форум по програма URBAN, провел се  в Гранада, регион Андалусия – Испания.

3. Сътрудничество с Графство Корнуол, Югозападна Англия при подготовката на проект  

4.  Съгласуване на споразумение между Област Сливен и Област Воронеж в Руската федерация, от Областния съвет за развитие. 

Постигнати резултати, във връзка с Цел 4:
Представяне на Област Сливен на международни форуми като добро място за инвестиции

Създаване на условия за икономически връзки и сътрудничество с регионите -партньори

Създаване на условия за обмен на опит и добри практики в различни сфери – култура, екология, градско развитие и др.
